
[](https://www.google.com/url?sa=i&rct=j&q=&esrc=s&source=images&cd=&ved=2ahUKEwjRuIbst9XkAhUD66QKHUHKDFMQjRx6BAgBEAQ&url=https://sq.wikipedia.org/wiki/Ministria_e_Drejt%C3%ABsis%C3%AB_e_Shqip%C3%ABris%C3%AB&psig=AOvVaw34As1li_hqufgxI6_ly-yZ&ust=1568726524752755)

**Raport Monitorimi:**

**Zbatimi i Strategjisë** **Ndërsektoriale të Drejtësisë për të Mitur** **(2022-2026)**

**Periudha: janar-qershor 2023**

Përmbjatja

[LISTA E SHKURTIMEVE 2](#_Toc147222286)

[HYRJE 3](#_Toc147222287)

[METODOLOGJIA 4](#_Toc147222288)

[PËRSHKRIM I PËRGJITHSHËM I IMPLEMENTIMIT TE SDM 2022-2026 5](#_Toc147222289)

# LISTA E SHKURTIMEVE

ANAD - Shoqata Kombëtare e Personave që nuk dëgjojnë

ASHDMF - Agjencia Shtetërore për të Drejtat dhe Mbrojtjen e Fëmijës

DNJF – Drejtoria e Ndihmës Juridike Falas

DPB – Drejtoria e Përgjithëshme e Burgjeve

GTN – Grupi Teknik Ndërsektorial

IEVP - Institucioni i Ekzekutimit të Vendimeve Penale

KDIMDHP- Komisioneri për të Drejtën e Informimit dhe Mbrojtjen e të Dhënave Personale

KDPM – Kodi i Drejtësisë Penale për të Mitur

MD – Ministria e Drejtësisë

MSHMS – Ministria e Shëndetësisë dhe Mbrojtjes Sociale

MFE – Ministria e Financavee dhe Ekonomisë

MAS – Ministria e Arsimit dhe Sportit

NJMF – Njësia e Mbrojtjes së Femijëve

NJVV – Njësitë e Vetqeverisjes Vendore

NJVNR – Njësia e Vlerësimit të Nevojave dhe Referimit

OJF – Organizata Jo-fitimprurëse

PMF – Punonjësi I Mbrojtjes së Femijëve

QPKMR - Qendra e Parandalimit të Krimeve të të Miturve dhe të Rinjve

RTSH – Radio Televizioni Shqiptar

SDM - Strategjia e Drejtësisë për të Mitur

SHM – Shkolla e Magjistraturës

VKM- Vendim I Këshillit të Ministrave

WVA – World Vision Albania

# HYRJE

Strategjia Ndërsektoriale e Drejtësisë për të Mitur (2022-2026) (këtu e në vijim SDM 2022-2026) u miratua me Vendim të Këshillit të Ministrave Nr. 892 datë 27/12/2022 . Kjo strategji u përgatit në emër të Qeverisë së Shqipërisë nga Ministria e Drejtësisë, në koordinim dhe konsultim me ministritë e tjera përgjegjëse, njësitë e vetëqeverisjes vendore, institucionet e pavarura, organizatat e shoqërisë civile, akademinë, si dhe organizatat ndërkombëtare, të cilat punojnë më dhe për të mitur në konflikt/kontakt me ligjin në Shqipëri.

Monitorimi i periodik i progresit në zbatimin e saj është përcaktuar qartësisht edhe në kapitullin përkatës “Zbatimi, Llogaridhënia dhe Koordinimi” të SDM 2022-2026, ku ndër të tjera theksohet se: “Zbatimi efektiv dhe i suksesshëm i “SDM 2022-2026” do të arrihet përmes një sistemi monitorimi dhe vlerësimi për të verifikuar progresin në plotësimin ose jo të objektivave specifikë dhe masave të vendosura në Planin e Veprimit”.

Gjithashtu, në strategji është përcaktuar qartë detyrimi institucioneve përgjegjëse për të raportuar periodikisht me një frekuencë gjashtë mujore dhe një vjeçare si dhe për të hedhur të dhëna në sistemin IPSIS . MD është përcaktuar si institucioni udhëheqës, për mbledhjen, përpunimin dhe analizën e raporteve që do të përcillen nga të gjitha institucionet e ngarkuara në përmbushje të objektivave dhe masave përkatëse.

Për rrjedhojë, përgatitja e këtij raporti është detyrim që rrjedh në kuadër të zbatimit të SDM 2022-2026 dhe do të kryhet periodikisht me një frekuencë gjashtë mujore, bazuar në informacionin që do të përcillet nga institucionet përkatëse përgjegjëse për zbatimin e masave dhe veprimeve të parashikuara në këtë strategji. Është e rëndësishme të theksojmë që cilësia e përmbajtjes dhe detajeve të paraqitura në këtë raport 6-mujor monitorimi varet drejtpërsëdrejti nga niveli i informacionit dhe përcjelljes së tij nga institucionet përgjegjëse zbatuese tek MD. Po kështu, formati i raportit të monitorimit dhe mënyra e paraqitjes së treguesve të matur mund të ndryshojë, për monitorimet në vitet në vijim, me hedhjen në sistemin IPSIS të matricës së Planit të Veprimit të SDM 2022-2026 dhe mbledhjes e përpunimit të të dhënave sipas këtij sistemi.

# METODOLOGJIA

Për përgatitjen e këtij raporti 6-mujor monitorimi, informacioni kryesor u udhëhoq nga MD dhe u mblodh nga institucionet qendrore e të vetëqeverisjes vendore dhe atyre të pavarura, përgjegjëse për zbatimin e SDM 2022-2026 për periudhën që po raportohet (janar-qershor 2023). Instrumenti dërguar çdo institucioni përmbante udhëzimet mbi mënyrën se si duhet të përcillej informacioni, si dhe matricën e Planit të Veprimit me aktivitetet dhe masat e parashikuara vetëm për periudhën 2022 – 2023. Te dhënat për progresin e indikatoreve ishte nje kërkesë specifike e rëndësishme e dërguar nga MD tek institucionet përgjegjëse. Përveç informacionit mbi zbatimin e SDM 2022-2026 për periudhën e monitorimit, u kërkua edhe një parashikim i masave dhe veprimeve të planifikuara për zbatim nga institucionet për 6-mujorin ë dytë të vitit 2023 si dhe sfidat e hasura gjatë zbatimit të masave gjatë 6 mujorit të parë (janar-qeshor 2023).

Observimet më të rëndësishme të evidentuara gjatë përgatitjes së këtij raporti monitorimi janë si më poshtë vijon:

* Informacioni i përcjellë nga institucionet u përmbahej kërkesave të mësipërme në minimumin e tyre dhe disa institucione thjesht kanë raportuar mbi aktivitete të kryera pa i lidhur domosdoshmërisht me qëllimet dhe objektivat, apo masat e aktivitetet e SDM- 2022-2026.
* Mungesa e informacionit mbi te dhënat e treguesve dhe burimet fiancare të shpenzuara nga çdo institucion përgjegjës qendror apo i vetëqeverisjes vendore, përfshirë këtu dhe nga institucionet e pavarura, për të zbatuar masat dhe veprimet përkatëse. Edhe nëse në ndonjë rast informacioni narrativ mbi zbatimin e SDM-së shoqërohet me të dhëna financiare, këto të dhëna janë të kufizuara, vetëm si shuma totale dhe të pa shoqëruara me shpjegimet përkatëse se sa ishte shuma e parashikuar, buxhetuar, alokuar dhe shpenzuar, sa dhe si përputhet kjo me formatin e kostimit të SDM-së, cili është burimi i këtyre fondeve (pra buxheti i shtetit apo donacione), etj. Në këtë mënyrë,
* Interpretimi i këtyre të dhënave dhe matja e kosto-eficencës në zbatimin e SDM-së , për 6-mujorin e parë të vitit 2023, është i pamundur.

# PËRSHKRIM I PËRGJITHSHËM i IMPLEMENTIMIT TE SDM 2022-2026

Nga monitorimi i zbatimit të aktiviteteve të parashikuara në SDM 2022-2026 për periudhën janar – qershor 2023, rezulton se:

**Në fushën e politikës 1,”Parandalimi i veprave penale ndaj fëmijëve dhe të kryera prej tyre, përmes edukimit, informimit dhe ndërgjegjësimit të shoqërisë dhe fëmijëve”, 80% e masave të kësaj fushe politike duhet të fillonin implementimin në vitin 2022 ose 2023 dhe 20% në vitin 2024.**

* Institucioni i Avokatit të Popullit, në kuadër te mandatit promovues, ka zhvilluar aktivitete ndergjegjesuese dhe ditë të hapura me fokus të drejtat e fëmijëve. Gjatë periudhës janar-qeshor 2023, 22 fëmijë kanë marrë pjesë në një takim me Avokatin e Popullit / Komisionerit për të drejtat e fëmijëve;

Në kuadër të promovimit dhe fuqizimit të programeve me një fokus të veçantë tek prezenca virtuale e fëmijëve/të rinjve online, krijimi i hapësirave të sigurta dhe mbrojtja ndaj bullizimit online, 40 të rinj (14-18 vjeç) morën pjesë në një bootcamp 3-ditor, i cili ndër të tjera u ndal në tematikën e parandalimit të gjuhës së urrejtjes, sidomos në mjedisin virtual, si edhe në mundësitë që të rinjtë kanë për ta përdorur teknologjinë në favor të përçimit të mesazheve të paqes, bashkëpunimit, kohezionit social apo zgjidhjes së problematikave të ndryshme sociale. World Vision Albania ka kryer gjatë kësaj periudhe raportimi një sërë aktivitetesh me karakter parandalues, fuqizues dhe ndërgjegjësues me synimin rritjen e ndërgjegjësimit dhe informimit për të gjithë aktorët dhe grupeve të interesit lidhur me të drejtat e fëmijëve, rëndësinë që ka mjedisi familjar e shoqëror në rritjen e fëmijëve, legjislacionin kombëtar dhe Konventat Ndërkombëtare që sigurojnë mbrojtje. Aktivitete janë zhvilluar në kuadër të ditëve të shënuara të tilla si: 20 nëntori - Dita Botërore e Fëmijëve, muaji anti-trafik, Dita Botërore për të Drejtat e Njeriut, Java e internetit të sigurt, etj. Rreth 8000 fëmijë kanë qenë pjesëmarrës në këto aktivitete në të gjitha zonat ku punon Ëorld Vision Albania;

Ndërfhyrje janë bërë për fuqizimin e sigurisë në shkolla. 16 aktivitete informuese lidhur me edukimin ligjor në shkolla janë zhvilluar nga QPKMR.

Në qendrat komunitare të Bashkisë Tiranë janë realizuar programe informuese dhe ndërgjegjësuese me fokus fëmijët që nuk ndjekin shkollën. NJMF në Bashkinë Pogradec në bashkëpunim me SPZ e zonës dhe oficerët e policimit në komunitet, në kohe periodike kanë organizuar në të gjitha shkollat takime informuese dhe ndergjegjesuese ne lidhje me shume problematika si: femije ne konflikt me ligjin, femije qe kryejne vepra penalle dhe mosha e sanksionit kundrejt tyre, femije te mitur te cilet bullizojne ose bullizohen, problemet e lendeve narkotike si dhe problemet ne sjellje dhe ushtrimi idhunes fizike dhe psikologjike etj. Në Bashkinë Kamez, për rastet e fëmijëve të cilët nuk ndjekin arsimin apo kanë tendencë në braktisjen e arsimit të detyruar, punonjësit e mbrojtjes së fëmijëve kanë organizuar aktivitete me qëllim informimin e prindërve apo fëmijëve mbi rreziqet që mund t'ju shkaktohen. Krahas kësaj janë zhvilluar edhe vizita në familje për ti bindur fëmijët dhe prindërit që të ndjekin arsimin e detyruar. Punonjësit e mbrojtjes së fëmijëve kanë organizuar takime të GTN-së për raste të fëmijëve në rrezik braktisje të shkollës apo fëmijë në kontakt/konflikt me ligjin duke ju ofruar edhe mundësinë e përfshirjes në kurse të formimit professional. Drejtoria e Sherbimit Social në Bashkine Lushnje, në mbështetje me organizaten " Partnere per Femije", kanë organizuar 10 seanca informimi me prindër me temë "Prinderimi Pozitiv", projekt I cili mbeti si nje praktike pune positive e kësaj drejtorie. WVA ka angazhuar mbi 200 prindër në sesione të dedikuar që nxisin prindërimin pozitiv dhe ndryshimin e normave sociale të dëmshme për fëmijët. Projekt-modelet e përdorura në këtë rast janë: “Të festojmë Familjen” dhe “Prindërimi pozitiv”. Trajnimet janë zhvilluar në Tiranë, Kamëz, Durrës, Shkodër, Dibër, Korçë, etj.

Në kuadër të përpjekjeve për përmirësimin e instrumenteve për dhënien e informacionit online me një gjuhë miqësore për çdo fëmijë nga të gjithë institucionet që ofrojnë shërbime për fëmijë, duke marrë në konsideratë veçanërisht nevojat e fëmijëve me aftësi të kufizuar institucionet kanë ndërmarrë disa masa si më poshtë:

* MSHMS, gjatë procesit të hartimit të raportit te pare te monitorimit te Agjendës Kombëtare per te Drejtat e Fëmijëve 2021-2026, për vitet 2021-2022, ka konsultuar këtë draft dokument me fëmijët, duke përdorur një gjuhe miqësore dhe gjithëpërfshirëse për te kuptuar përmbajtjen dhe qëllimet e dokumentit, por njëkohësisht fëmijët kontribuan duke dhënë mendimet e tyre mbi situatën aktuale, zbatueshmërinë e tyre dhe çfarë duhet bërë për realizimin e të drejtave të fëmijëve në Shqipëri. Ky institucion nuk sqaron nëse në këtë dokument janë marrë në konsideratë veçanërisht nevojat e fëmijëve me aftësi të kufizuar. Gjithashtu MSHMS raporton se materiale të thjeshtëzuara dhe të aksesueshme realizohen në vazhdimësi nga Instituti i nxënësve që nuk Dëgjojnë dhe Instituti i Nxënësve që nuk shikojnë në bashkëpunim me shoqërinë civile. Njëkohësisht nga ANAD (Shoqata Kombëtare e Personave që nuk dëgjojnë) është hartuar një fjalor i gjuhës së shenjave. MSHMS bashkëpunon me ANAD për ofrimin e shërbimeve gjithëpërfshirëse ne shkolla. Duke i kthyer këto institute ne qendra burimore për te promovuar materiale ne gjuhen e shenjave dhe alfabetit braile.
* Drejtoria e Ndihmës Juridike Falas ka përgatitur një Manual të thjeshtëzuar “Si të përfitojmë ndihmë juridike”. Ky manual përmban një informacion ligjor në një formë të thjeshtë dhe të kuptueshme nga të miturit si dhe nga personat e tjerë kategori përfituese e ligjit
* QPKMR ka nisur procedurat për përgatitjen e informacioneve që lidhen me kategorinë e fëmijëve ne konflikt/kontakt me ligjin në gjuhën e shenjave.

Disa përpjekje janë bërë nga ËVA për zhvillimin e programeve informuese dhe edukuese në mediat audiovizive për fëmijët dhe me fëmijët mbi të drejtat e tyre, parandalimin e veprave penale ndaj fëmijëve dhe të kryera prej tyre si dhe për shërbimet e drejtësisë miqësore për çdo fëmijë. Në këtë kuadër ëVA ka mbështetur MAS për zhvillimin e Konkursit kombëtar të gjuhës shqipe, si një mënyrë që forcon aftësitë e shek. XXI tek fëmijët, ndërsa ndërton tek ata perspektiva të shëndetshme, si edhe forcon kompetencat e gjuhës shqipe. Faza finale e konkursit kombëtar është transmetuar në RTSH.

Aktivitete ndërgjegjësuese për promovimin e të drejtave të fëmijëve me qëllim parandalimin e viktimizimit, mbrojtjen e të dhënave personale dhe diskriminimi i fëmijëve në kontakt/konflikt me ligjin janë zhvilluar gjatë kësaj përiudhe raporitmi si më poshtë:

* KDIMDHP në bashkëpunim me Qendrën Shqiptare për një Zhvillim të Qendrueshëm (ASDO) ka zhvilluar projektin “Ndërgjegjësimi për sigurinë kibernetike dhe mbrojtjen e të dhënave personale”, i mbështetur nga Ambasada e Konfederatës së Zvicrës në Shqipëri. Në kuadër të këtij bashkëpunimi u realizuan dy takime informuese/ndërgjegjësuese në shkollat 9-vjeçare të Tiranës “1 Maji” dhe “Ali Demi”. Nxënësit dhe mësuesit e pranishëm u njohën me të drejtat dhe përgjegjësitë në mbrojtjen e të dhënave të tyre personale; u informuan/këshilluan mbi praktikat më të mira për sjelljen në mjedisin digjital; si dhe për rolin e funksionet e Zyrës së Komisionerit. Njëkohësisht, u demonstrua edhe nisma interaktive “Luaj dhe mëso–Happy onlife”.
* Qendra ALTRI me mbështetjen e Terre Des Hommes ka zbatuar projektin "Fuqizimi i te rinjve mbi drejtësinë penale për te miturit". Qëllimi I ketij projekti ishte rritja e nivelit te njohurive te te rinjve mbi drejtësinë penale për te miturit; te drejtat qe gëzojnë te miturit ne rast se janë ne konflikt me ligjin; përgjegjësitë e tyre; shërbimet dhe masat integruese për rehabilitimin e tyre. Ne kuadër te këtij projekti janë zhvilluar 7 aktivitete edukuese dhe informuese ne 6 shkolla te mesme te Tiranës dhe pranë qendrës multidisiplinare ne Tirane; kane marre pjese rreth 300 nxënës/te mitur; 20-25 mësues, psikolog dhe punonjës social; si dhe përfaqësues te Ministrisë se Drejtësisë. Është zhvilluar një fushate ne median sociale ku janë publikuar 2 video edukuese mbi drejtësinë penale; postera informues mbi të drejtat dhe parashikimet e Kodit te Drejtësisë Penale për të Miturit; Janë realizuar punime artistike nga të rinjtë mbi mënyrën se si e konceptojnë drejtesinë penale, etj.

*Sfidat e hasura për realizimin e masave të qëllimit të Politikës 1.*

* Mungesa e një buxheti të dedikuar dhe të mjaftueshëm në NJVV për kategorinë e fëmijëve ne konflikt / kontakt me ligjin;
* Mungesa e NJVNR-se, për disa nga bashkitë raportuese, përbën një sfide në planifikimin dhe realizimin e masave;
* Nevoja për rritje të kapaciteteve të punonjësve të ri të PMF mbi tematika që lidhen mbi çështje të prindërimit dhe te ndërveprimit prindër -fëmijë;
* Mungesa e burimeve njerëzore për zhvillimin e fushatave ndërgjegjësuese për fuqizimin e sigurisë në shkolla nga QPKMR;
* Mungesa e koordinimit të QPKMR-së me punonjësit e policimit në komunitet për zhvillimin e takimeve/aktiviteteve të përbashkëta në shkolla .

**Në fushën e politikës II, “Një kuadër ligjor, institucional dhe me profesionistë që mundësojnë një drejtësi miqësore për çdo fëmijë”, 100% e masave të kësaj fushe politike duhet të fillonin implementimin në vitin 2022 ose 2023 .**

NISMA ARSIS ka të hartuar protokollin e punës së ekipit psikosocial që asiston të miturit gjatë procesit të intervistimit në komisariatet e policisë dhe mënyrës se si procedohet për rastet që largohen nga komisariati i policisë drejt shërbimeve të tjera mbështetëse për fëmijën. Ky protokoll është për përdorim të vetë organizatës dhe nuk është i miratuar për përdorim institucional, megjithatë të gjitha procedurat bazohen në bazën ligjore në fuqi.

Në kuadër të vlerësimit dhe përditësimi i programeve të formimit fillestar dhe formimit vazhdues nga secili institucion që punon me ose për fëmijët duke specifikuar trajnimet sipas fushave të përcaktuara në KDPM (neni 26 KDPM) dhe bërja transparente e tyre në faqen zyrtare të institucionit Shkolla e Magjistraturës:

* Ka nisur marrjen e masave për realizimin e evidentimin te programeve qe trajtojnë çështjet e drejtësisë për te mitur. Konkretisht është duke u punuar si ne aspektin teknik, duke krijuar nje nën faqe te posaçme për evidentimin e aktiviteteve per te miturit, edhe ne aspektin akademik, per te grupuar temat, si ne Programin e Formimit Fillestar edhe ne atë Vazhdues, qe trajtojne aspekte te ndryshme te drejtësisë për te mitur. Brenda gjashte mujorit te dyte te vitit 2023 SHM do te kete plotësuar tërësisht ketë mase dhe ne faqen e SHM-së do te jete një hapësirë e dedikuar me aktivitetet për te miturit.
* Ka realizuar një aktivitet trajnues , ku kanë marrë pjesë 10 prokurorë, 1 gjyqtar dhe 6 OPGj. Konkretisht, aktivitet trajnues më datë 26 janar 2023, me temë "Shfrytëzimi seksual online I të miturve dhe metodat e hetimit". Bazuar në nevojat e sistemit për trajnime në këtë fushë, Shkolla harton kalendarin e ri të aktiviteteve trajnuese për periudhën tetor 2023-korrik 2024, i cili do të përmbajë edhe trajnime që lidhen me të miturit.

Qendra e Parandalimit të Krimeve të të Miturve dhe të Rinjve ka filluar punën për forcimin e kapaciteteve të punonjësve të saj. Në këtë kuadër ky institucion:

* Ka zhvilluar 6 trajnime për forcimin e kapaciteteve të punonjësve të saj me tematikat e mëposhtme:
  + - “Risitë e kodit të Drejtësisë Penale për të Mitur”;
    - “Çrregullimet adiktive dhe ndikimi i tyre në kryerjen e një vepre”,
    - “Zgjidhja e konflikteve me dialog”;
    - Workshop me UNICEF dhe Komisariatet e Policisë Sarandë dhe Gjirokastër, në kuadër të implementimit të KDPM;
    - Workshop me UNICEF dhe Komisariatet e Policisë Fier dhe Vlorë, në kuadër të implementimit të KDPM;
    - Gjithashtu janë zhvilluar 10 takime me aktorë të sistemit të drejtesisë që kanë në fokus të tyre të miturit në konflikt me ligjin.

Ka hapa pozitivë drejt përmirësimit të statistikave për çështjet civile, familjare, administrative dhe penale ku fëmijët janë pjesë ose vendimmarrja ndikon tek fëmijët, INSTAT raporton se statistikat penale për fëmijët e përfshirë në sistemin e drejtësisë janë përmirësuar ndjeshëm në kuadër të marrveshjeve të bashkëpunimin me institucionet e drejtësisë, duke përfshirë dhe Ministrinë e Drejtësisë. Për rrjedhojë, është shtuar gama e treguesve të prodhuar dhe publikuar, si dhe gama e treguesve të transmetuar në Eurostat. Problematike e hasur në këtë pikë është shtyrja e zbatimit dhe miratimit të Klasifikimit të Krimeve Për Qëllime Statistikore (ICCS) ka impaktuar krahasueshmërinë (kombëtare dhe ndërkombëtare) të statistikave penale në përgjithësi, si dhe për të miturit. INSTAT vijon të prodhojë tregues bazuar në Kodin Penal dhe jo në ICCS. Në të ardhmen INSTAT do të punoj në drejtim të 1. Miratimi i ICCS 2. Prodhimi dhe publikimi i statistikave penale për të miturit bazuar në ICCS.

* Në lidhje me publikimin e të dhënave, INSTAT raporton se :
* Statistikat penale për të miturit publikohen në temën e dedikuar për statistikat e krimeve, në botimet dhe databazën e dedikuar për këtë temë. <https://www.instat.gov.al/al/temat/treguesit-demografik%C3%AB-dhe-social%C3%AB/krimet-dhe-drejt%C3%ABsia-penale/>
* Gjithashtu, këto statistika publikohen dhe në botimet periodike që INSTAT prodhon, si Burra dhe Gra, Shqipëria në Shifra dhe Vjetari Statistikor Rajonal.
* INSTAT publikon dhe një botim vjetor të dedikuar për statistikat e fëmijëve për fusha të ndryshme, përfshirë dhe statistikat penale.

<https://www.instat.gov.al/al/publikime/librat/2022/treguesit-e-mir%C3%ABqenies-s%C3%AB-f%C3%ABmij%C3%ABve-adoleshent%C3%ABve-dhe-t%C3%AB-rinjve-n%C3%AB-shqip%C3%ABri-2017-2021/>

*Sfidat e hasura për realizimin e masave të qëllimit të Politikës II.*

Nuk ka të raportuara

**Në fushën e politikës III “ Garantimi i qasjes në çdo kohë në drejtësinë miqësore për çdo fëmijë”, 90% e masave të kësaj fushe politike duhet të fillonin implementimin në vitin 2022 ose 2023 dhe 10% në vitin 2024.**

* Drejtoria e Ndihmës Juridike Falas sipas ligjit nr. 111/2017, i ka kushtuar një rëndësi të miturve viktimë dhe të miturve në konflikt me ligjin si një ndër kategoritë përfituese të ndihmës juridike për të patur akses duke bere të mundur hapjen e sa më shumë qendrave. Ky institucion, në baza mujore miraton Kalendarin e Aktiviteteve Ndërgjegjësuese me tematika të dedikuara për të 12 (dymbëdhjetë) kategoritë përfituese të ligjit nr. 111/2017, duke i kushtuar një rëndësi të miturve viktimë dhe të miturve në konflikt me ligjin si një ndër kategoritë përfituese të ndihmës juridike.
* DNJF në faqen e saj zyrtare si dhe në rrjetet sociale ka publikuar video dhe materiale informuese mbi përfitimin e ndihmës juridike, në një formë të thjeshtë dhe të kuptueshme nga të miturit si dhe personat e tjetër kategori përfituese e ligjit.
* DNJF raporton se :Referuar nenit 13 pika c të ligjit nr. 111/2017, ' dhënia e ndihmës juridike parësore ofrohet dhe nga klinikat ligjore pranë institucioneve të arsimit të lartë, por deri me tani ka nje numer te ulet raportimi te trajtimit te rasteve nga ana e tyre. Ky objektiv nuk është i realizueshëm për shkak se Klinikat e Ligjit edhe pse parashikohen nga ligji 111/2017 , " Për ndihmën juridike të garantuar nga shteti", si ofrues të ndihmës juridike parësore, nuk raportojnë /trajtojnë raste pasi nuk parashikohet financim per to në ofrimin e këtij shërbimi.
* DNJF gjithashtu raporton se për periudhën e raportimit: “Numri i gjelbër 08001010 i cili është një numër nën administrimin e Drejtorisë së Ndihmës Juridike Falas nëpërmjet të cilit çdo qytetar mund të kontaktojë pa pagesë ofruesit e shërbimit të ndihmës juridike parësore”. Sa i përket platformës juristionline.al kjo platformë është një nisëm e organizatës “Centre for Legal Empoëerment” me mbështetjen e Fondacionit Shoqëria e Hapur për Shqipërinë. Drejtoria e Ndihmës Juridike Falas nuk disponon të drejta pronësie këtë platformë/serverat por jep kontributin e saj nëpërmjet angazhimit vullnetar të punonjësve të Qendrave të Shërbimit të Ndihmës Juridike Parësore në kthimin e përgjigjeve të adresuara në platforme.
* Ekipi i Nisma ARSIS përgjatë gjithë vitit 2023 ka ofruar shërbimin ligjor falas në terren për 6 njësi administrative (Fresku, Kashar, Vaqarr, Yzberisht, Ndroq, Farkë) në Bashkinë Tiranë me mbështetjen financiare të UNDP. Për rrjedhojë rreth 120 individë kanë marrë shërbime ligjore falas.

Në lidhje me “Përcaktimin në listën e avokatëve që ofrojnë ndihmë juridike dytësore, të avokatëve të specializuar në të drejtat e fëmijës dhe drejtësinë miqësore për fëmijët dhe bërja publike e listës në faqen zyrtare të Dhomës Kombëtare të Avokatisë dhe në prokurori dhe gjykata” DNJF raporton se :

* Referuar udhëzimit i përbashkët Nr. 17, datë 5.8.2020 “Për rregullat e zbatimit të parimit të rotacionit në caktimin e avokatëve, që do të ofrojnë shërbime të ndihmës juridike dytësore në proceset civile dhe administrative”, kreu II, pika 21 procesin e caktimit të avokatëve përcakton se: Në rast se lista e miratuar e avokatëve që japin shërbimet e ndihmës juridike dytësore nën juridiksionin e një dhome, nuk ka avokatë që kanë njohuri të specializuara, si në rastin e përfaqësimit të të miturve, të viktimave dhe në raste të tjera të parashikuara me ligj, Dhoma e Avokatisë të Shqipërisë, pas njoftimit të marrë nga dhoma vendore cakton, një nga avokatët nga radha e avokatëve që janë të specializuar në fushën e kërkuar nga lista e miratuar e Dhomës Vendore të Avokatisë më të afërt me të. Në këtë rast, për caktimin e avokatit njoftohet edhe Dhoma Vendore e Avokatisë që ka nën juridiksion avokatin. Pas miratimit të listës nga DHKA, lista e avokateve që kanë lidhur kontratë shërbimi për ofrimin e ndihmës juridike dytësore ME Drejtorine e Ndihmës Juridike Falas, publikohet në faqen zyrtare të saj, cdo vit në fillim të muajit Mars.
* Referuar udhëzimit i përbashkët Nr. 17, datë 5.8.2020 “Për rregullat e zbatimit të parimit të rotacionit në caktimin e avokatëve, që do të ofrojnë shërbime të ndihmës juridike dytësore në proceset civile dhe administrative”, kreu II, pikat 22, 23, Dhoma e Avokatisë të Shqipërisë kryen trajnime të posaçme për avokatët në ato fusha ku specializimi është i nevojshëm, në rast se lista e miratuar e avokatëve, që japin shërbimet e ndihmës juridike dytësore, nën juridiksionin e një dhome, nuk ka avokatë me njohuri të specializuara . Dhoma Vendore e Avokatisë i cakton avokatët nga lista e avokatëve që japin shërbimet e ndihmës juridike dytësore nën juridiksionin e dhomës, sipas radhës në listë, sipas parashikimeve të pikave 19 dhe 20, të këtij udhëzimi. Për çështjet që kërkojnë njohuri të specializuara avokatët caktohen sipas parashikimeve të pikave 21 dhe 22, të këtij udhëzim.
* Referuar udhëzimit i përbashkët Nr. 17, datë 5.8.2020 “Për rregullat e zbatimit të parimit të rotacionit në caktimin e avokatëve, që do të ofrojnë shërbime të ndihmës juridike dytësore në proceset civile dhe administrative”, kreu II, pikat 22, 23, Dhoma e Avokatisë të Shqipërisë kryen trajnime të posaçme për avokatët në ato fusha ku specializimi është i nevojshëm, në rast se lista e miratuar e avokatëve, që japin shërbimet e ndihmës juridike dytësore, nën juridiksionin e një dhome, nuk ka avokatë me njohuri të specializuara . Dhoma Vendore e Avokatisë i cakton avokatët nga lista e avokatëve që japin shërbimet e ndihmës juridike dytësore nën juridiksionin e dhomës, sipas radhës në listë, sipas parashikimeve të pikave 19 dhe 20, të këtij udhëzimi. Për çështjet që kërkojnë njohuri të specializuara avokatët caktohen sipas parashikimeve të pikave 21 dhe 22, të këtij udhëzim.

Gjatë kësaj peridhe raportimi ka disa përpjekje nga organizata locale për përmirësimin e shërbimeve për fëmijët në kontakt/konflikt me ligjin të ofruara në mjedise miqësore në komisiaritet e policisë. Për këtë qëllim Nisma ARSIS, për 6 mujorin e parë të vitit 2023, nëpërmjet ekipit psikosocial të komisariateve ka asistuar 451 raste të fëmijëve në konflikt apo në kontakt me ligjin, gjatë intervistimit apo mbështetjes gjatë kohës së qëndrimit në ambientet e komisariateve të policisë (5 Komisariate në Bashkinë Tiranë, Bashkinë Kamëz, Bashkinë Vorë, etj). Nga këto, 380 raste të fëmijëve të identifikuar në nivel rreziku të mesëm dhe të lartë janë raportuar për menaxhim të mëtejshëm rasti pranë strukturave të mbrojtjes së fëmijëve. Ky program është mbështetur nga UNICEF Shqipëri dhe Nisma ARSIS (Fondi i shpenzuar per kete sherbim eshte 1,800,000 Lekë.)

*Sfidat e hasura për realizimin e masave të qëllimit të Politikës III.*

Nuk ka të raportuara

**Në fushën e politikës IV, “Drejtësi penale që mundëson parandalimin e ripërfshirjes së fëmijës në kryerjen e veprave penale, rishoqërizimin dhe ri-integrimin e fëmijëve në kontakt/konflikt me ligjin”, 100% e masave të kësaj fushe politike duhet të fillonin implementimin në vitin 2022 ose 2023 .**

Për periudhën janar – qershor 2023 janë zhvilluar disa aktivitete me qëllim forcimin e kapaciteteve të gjyqtarëve dhe prokurorëve në kuadër të zbatimit të masave alternative të mundshme për shmangien nga ndjekja penale dhe referimi në programet e drejtësisë restauruese dhe ndërmjetësimin. Për këtë qëllim Shkolla e Magjistraturës ka realizuar një aktivitete trajnues , ku kanë marrë 16 magjistratë (7 gjyqtarë dhe 9 prokurorë). Konkretisht, aktivitet trajnues më datë 27-28 shkurt 2023, me temë "Zbatimi i masave mjekësore dhe edukuese".

DPB ka filluar punën për fuqizimi i programeve të formimit profesional, edukuese, ripërtëritëse, rehabilituese dhe rintegruese për fëmijët në institucionin e ekzekutimit të dënimit me burgim në Kavajë. Për këtë qëllim:

* Deri ne korrik 2023 janë hartuar marrëveshjet e bashkëpunimit (midis MD, MFE dhe MAS) dhe po ndiqet situata për finalizmin e tyre e cila do te adresoje çështjen e pasurimit të programeve të formimit profesional për fëmijët në konflikt me ligjin dhe rritjes së numrit të klasave të arsimit klasik dhe kurseve profesionale për fëmijët në konflikt me ligjin
* Pas miratimit te Strategjisë, DPB raporton se procesi për miratimin e projekt manualit për detyrat e punonjësi të angazhuar në veprimtari e rekreacionit të fëmijëve në konflikt me ligjin eshte vene ne levizje. Eshtë konsultuar draft-manuali dhe brenda muajit Korrik 2023 ky manual do të miratohet. DPB është në proces miratimi dhe të modulit 'Move" në kuadër të zhvillimit të mëtejshëm të punës rehabilituese me të miturit / të rinjtë në konflikt me ligjin, hartuar nga ekspertë të Terre des Homme në të cilin janë faktorizuar lojrat tradicionale për punënndërhyrëse me target grupin e synuar. Gjithashtu në bashkëpuim me Caritas është hartuar një modul tjetër në këtë kuadër i cili është në fazën e tij përfundimtare.
* Gjithashtu sipas raportimeve të DPB, Stafi I Drejtorisë së Cështjeve Sociale brenda këtij institucioni ka zhvilluar takime në tërë sistemin, përfshirë IEVP-të ku trajtohen të mitur e të rinjtë në konflikt me ligjin. Gjatë këtyre takimeve është prezantuar kjo iniciativë që do të fuqizojë punnën e sektorit social. Pas miratimit të manualeve do të vijohet me trajnimin e stafeve. Ndërkohë stafet janë trajnuar në një sërë temash sociale përmes bashkëpunimit me partnerët strategjikë si KiE, KShH, etj.
* IEVP Kavajë ka zhvilluar takime periodike me familjarë të të miturve për forcimin e teknikave të prindërimit në distancë. DPB është në proces miratimi të modulit "Teknika të prindërimit pozitiv" I cili do të aftësojë stafet në kudër të fuqizimit të këtij komponenti.
* Në kuadër të: hartimit të programeve edukuese/rehabilituese për të miturit me kufizim lirie (neni 98 i KDPM) dhe ngritjes dhe zhvillimit të kapaciteteve të regjimit të kufizimit të lirisë, në përputhje me standardet më të mira ndërkombëtare (neni 98 i KDPM), Drejtoria e Cështjeve sociale pranë DPB në bashkëpunim me SHKBSH, ka miratuar programin "URA - Drejtësi Restauruese", bazuar në praktikat dhe standardet europiane.
* Në datën 14.7.2023 do të zhvillohet trajtimi i parë në kuadër të programit "URA - Drejtësi Restauruese". Ky aktivitet do të vijojë me të tjera lidhur me këtë komonent.

Në përpjekjet për fuqizimin e mekanizmit të sistemit të referimit për ri-integrim në shoqëri të të rinjve në konflikt me ligjin, në bashkëpunim me institucione shtetërore përgjegjëse për arsimin, formimin profesional e punësimin, shëndetësinë dhe përkrahjen sociale, bashkitë, shoqërinë civile, komunitetin e biznesit dhe familjen QPKMR, ka lidhur marrëveshje bashkëpunimi me 4 OJF dhe institucione që veprojnë në fushën e drejtësisë penale për të mitur:

1. ALBA NOSTRA SALUS & SALUS TIRANA;
2. Qendrën “Act for Society";
3. Albanian Intiative for Development; dhe
4. Dhomën Kombëtare të Ndërmjetësimit.

* QPKMR konsideron si problematike bashkëpunimin me biznesin për punësimin e të miturve. Në vijim sfidë mbetet gjetja e mundësive të reja me qëllim sigurimin e riintegrimit të të miturve nëpërmjet shkollomit, formimit profesional dhe më pas punësimin e tyre. Në muajt në vijim, QPKMR do të nisë takimet me përfaqësues të çdo institucioni përgjegjës që ka përgjegjësi për riintegrimin e fëmijës në shoqëri mbi hartimin e një udhëzuesi në lidhje me përmbushjen e përgjegjësive nga çdo institucion i përfshirë në trajtimin e rastit. Për 6 mujorin e parë të vitit 2023, QPJMR ka realizuar 4 takime me institucionet pergjegjëse për riintegrimin e të miturit/fëmijës në shoqëri. Sipas QPKMR ka problematika sa i takon vijueshmërisë së takimeve për arsye të pamundësisë së pjesëmarrjes së personave përgjegjës përfaqësues të institucioneve, por edhe të ndërrimit të shpeshtë të pozicioneve të punës.
* DPB në bashëpunim me QPKMR dhe organizatën CFD ALbania ka zhvilluar një ekspozitë pikture 'Një klithmë gjërashtë pathëna", nga i mituri F.P. në konflikt me Ligjin. Ekspozita u zhvillua në ambientet e COD - Qendra për hapje dhe dialog me kurator Albi Yzo.
* Një nga të miturit që ka përfunduar dënimin në IM Kavajë ka marrë pjesë në promovimin e filmit me metrazh të shkurtër "RIKTHIMI" si moderator i aktivitetit.
* QPKMR raporton se të miturit si raste suksesi do të jenë pjesëmarrës në takimet e organizuara me institucionet bashkëpërgjegjëse për këtë qëllim. Gjithashtu QPKMR në muaj të vijim do të hartoj një spot per promovimin e modeleve pozitive të të miturve në konflikt me ligjin.

Përpjekje janë bërë nga intitucionet për fuqizimin e bashkëpunimit mes Institucionit të Shërbimit të Provës, organeve të qeversisjes vendore në njësinë administrative, QPKMR, NJMF, dhe IEVP për riintegrimin e të miturit. Për këtë qëllim:

* 15 takime me përfaqësuesit e NJMF-ve, gjithashtu dhe me IM janë realizuar nga QPKMR Për 6 mujorin e parë të vitit 2023;
* Zyra e NJMF në Bashkinë Pogradec, ne bashkëpunim me ShP, zyra ligjore falas, përfaqësues te Prokurorisë dhe OJF te ndryshme në kohe periodikë zhvillojnë mbledhje ne baze te rasteve te ndryshme si dhe për te shkëmbyer ide dhe eksperienca ne interes te te miturve .
* QPKMR ka zhvilluar 20 takime, në nivel përfaqësuesish të institucioneve përgjegjëse lidhur me rastet e të miturve në “mbikqyrje”;
* Bashkia Tiranë ka menaxhuar 24 raste të fëmijëve në konflikt me ligjin;
* Ne kuadër te Informimi i fëmijës për përparësitë dhe përfitimet e programeve rehabilituese/ri-integruese për një përzgjedhje sa më efektive të programit e cila do të sigurojë një ri integrim të qëndrueshëm të fëmijës, Nisma ARSIS është pjesë e rrjetit të bashkëpunimit me të gjitha strukturat e mbrojtjes së fëmijëve në gjithë territorin dhe me fokus të veçante në Bashkinë Tiranë. Më cilësinë e anëtarit të GTN, merr pjesë në takimet me fëmijën dhe familjen dhe ofron shërbime në pëpruthje me planin e hartuar nga PMF dhe GTN. Për vitin 2023, NISMA ARSIS ka raportuar 380 raste të fëmijëve të cilët kanë qenë të asistuar nga ekipi psikosocial i komisariateve;
* QPKMR , në kuadër dhe të ndryshimeve në aktet mbi të cilat mbështetet veprimtaria e këtij institucionit, ka realizuar 15 fushata informuese me nxënësit e arsimit para universitar; QPKMR evidenton si problematike mungesën e burimeve njerëzore për zhvillimin e sa më shumë fushatave ndërgjegjësuese në shkolla. Në vijim po shihet mundësia nga ana e MAS e përfshirjes së programit të edukimit ligjor si kurrikul në shkollë;
* Ne lidhje me hartimin e programeve të integrimit dhe të mbikëqyrjes së shërbimeve ndaj fëmijës për një periudhë 6 mujore dhe mbështetja pas lirimit. (neni 133 paragrafi 5, 6, 7 dhe 8 i KDPM) : DPB në bashkëpunim me ACCI Lifeskills, ka miratuar programin social "Punësimi" I cili është dizajnuar bazuar në terapinë kognitive biheviorale, dhe synon pikërisht përgatitjen e strukturuar për ri integrim;
* QPKMR ka trajtuar 8 raste të të miturve të liruar nga IM Kavaja. QPKM do të vijojë me bashkëpunimin e vendosur me IM Kavajë sa i takon realizimit të planeve në përputhje me parashikimet e KDPM brenda afateve ligjore;
* Për sa i takon “Zbatimi me efektivitet i planit të rehabilitimit dhe ri shoqërizimit për të miturin, 3 muaj nga kryerja e dënimit ose lirimit me kusht” DPB raporton se : “IEVP bazuar në të dhënat e administruara për të miturin gjatë vuajtjes së dënimit, harton një raport prag lirimi , bazuar në tërë nevojat kriminogjene dhe ecurinë e trajtimit rehabilitues të të miturit dhe e referon për ndjekje Bashkisë/ PMF, QPKMR, organizatave që e kanë ndjekur fëmijën gjatë qëndrimit në IEVP, etj”;
* NISMA ARSIS ka nënshkruar Marrëveshje me QPKMR dt.15.04.2022 nr.93 prot dhe 45.prot për ofrimin e shërbimeve në kuadër të rehabilitimit dhe riintegrimit të të miturve dhe të rinjve në konflikt me ligjin.

Ka filluar puna për vlerësimin e nevojave për ndërhyrje në legjislacion dhe përcaktimi i rolit dhe përgjegjësive të QPKMR për çështje të përdorimit apo aksesimit të të dhënave në Sistemin e Integruar të të Dhënave të Drejtësisë Penale për të Mitur. Për këtë qëllim:

* Është realizuar vlerësimi i nevojave mbi ndërhyrjet e nevojshme në VKM nr. 149 datë 20.03.2019, duke përcjellë pranë Drejtorisë përkatëse në MD problematikat e evidentuara dhe vijuar me tej me përcjelljen gjatë muajit shtator 2022 dhe të draft-akteve me relacionet shoqëruese. Procesi vijoji normalisht duke mos u evidentuar problematika. Në vijim është miratuar VKM-nr. 655 datë 10.10.2022 Për ndryshimin e VKM nr. 149, datë 20.03.2019;
* Janë realizuar ndryshimet e nevojshme nëpërmjet miratimit të VKM nr. 655, datë 10.10.2022 për ndryshimin e VKM nr. 149 datë 20.03.2019 . Procesi vijoi normalisht në bashkëpunim dhe me MD pa shfaqur asnjë problematikë. Do të vijohet me implementimin e ndryshimeve dhe marrjen e masave nga QPKMR, në lidhje me rolin mbikëqyrës sa i takon funksionimit të sistemit, të realizimit të raporteve periodike për MD si institucioni që ka në administrim sistemin dhe të hedhjes së të dhënave si institucion përdorues pas krijimit dhe finalizimit të modulit të QPKMR në sistem.

Fuksionimi dhe përdorimi me eficencë i Sistemit të Integruar të të Dhënave të Drejtësisë Penale për të Miturit si burim statistikor ka hasur vështirësi gjatë kësaj periudhë raportimi. Për këtë qëllim:

* QPKMR ka marrë masa të vazhdueshme për mbarëvajtjen dhe funksionimin e Sistemit të Integruar duke mbajtur kontakte me të gjithë përdoruesit e sistemit, me qëllim përcjelljen për zgjidhje te nevojave dhe problematikave te identifikuara prej tyre pranë MD, si institucioni administrues i Sistemit të Integruar. Gjithashtu janë organizuar takime periodike me përfaqësues të institucioneve përgjegjëse si dhe MD, me qëllim diskutimin dhe zgjidhjen e problematikave. Ndër të tjera i është përcjellë MD dhe problematika lidhur me realizimin e procesit të mirëmbajtjes së Sistemittë Integruar, duke qenë se sistemi është pa mirëmbajtje prej vitit të kaluar, i është përcjellë MD edhe nevoja për hartimin e Rregullores së brendshme për organizimin dhe funksionimin e Sistemit të Integruar të të Dhënave të Drejtësisë Penale për të Mitur, në mbështetje të nenit 5 të ligjit nr. 10 325, datë 23.09.2010 “Për bazat e të dhënave shtetërore”;
* Sistemi i integruar i të dhënave aktualisht përdoret nga pjesa më e madhe e institucioneve përdoruese. QPKMR ka hartuar raporte javore statistikore, sipas nivelit të aksesit që ka në sistem, ku evidentohet një akses jo i plotë në të dhëna për të cilën është vënë në dijeni dhe MD.
* Nga mbikëqyrja e sistemit rezulton se Gjykatat nuk kanë filluar të hedhin të dhëna në sistem. Nxjerrja e Udhëzimit Nr. 427, datë 14.10.2022 “Për përdorimin dhe hedhjen e të dhënave në Sistemin e Integruar të të Dhënave të Drejtësisë Penale për të Mitur”, nga KLGJ konsiderohet zhvillim pozitiv i cili do të sjellë popullimin e sistemit me të dhënat që gjeneron gjykata. Aktualisht në vijim dhe të implementimit të hartës së re gjyqësore pritet të ketë ndryshime tek përdoruesit e gjykatave dhe prokurorive si pasojë e ndryshimeve në shtrirjen e kompetencave tokësore të këtyre gjykatave;
* Për sa më lart, Qendra e Parandalimit të Krimeve të të Miturve dhe të Rinjve është përfaqësuese e Ministrisë së Drejtësisë në dy grupe pune në bashkëpunim dhe me AKSHI dhe konkretisht: 1. Ndjekja e procedurës për hartimin e termave të referencës për mirëmbajtjen e Sistemit të Integruar; 2. Ndjekja e procedurës për hartimin e termave të referencës për procedurën e prokurimit me objekt: “Përmirësim i sistemit të drejtësisë për të mitur”;
* Fillimisht po vijon puna në bashkëpunim me grupin e punës dhe AKSHI për finalizimin e termave të referencës për përmirësimin e Sistemit të Integruar ku është parashikuar më pas edhe mirëmbajtja e sistemit për një periudhë kohe 2-vjeçare;
* Përgatitja dhe hartimi i Raporti 6-mujor për periudhën Janar - Qershor 2023 për MD, mbi funksionimin e Sistemit të Integruar, situatën e hedhjes së të dhënave si dhe problematikat dhe rekomandimet në vazhdimësi për një mbarëvajtje dhe funksionim efektiv të sistemit.

Ka filluar puna për funksionimin e rrjetit ndërinstitucional në nivel vendor për sistemin e drejtësisë për fëmijën, si dhe përcaktimi i rolit të gjithësecilit me qëllim meanxhimin e rastit dhe koordinimin efektiv mes tyre. Për këtë qëllim Gjate periudhës mars – tetor 2023, me mbështëtje te UNICEF, MD po zhvillon nje Vlerësimi të shërbimeve qasjes ndërdisiplinore në trajtimin e rasteve të fëmijëve në konflikt/kontakt me ligjin të ofruara në bashkitë e pilotuara Berat, Gjirokastër, Pukë dhe Shkodër dhe bërja e përmirësimeve të nevojshme, bazuar nevojat. Me përfundimin e këtij raporti, gjetjet e tij do të shërbejnë për shtrirjen e këtij modeli në bashki të tjera të vendit. Gjithashtu në zbatim të planit të aktiviteteve me temë “Së bashku për mbrojtjen dhe integrimin e fëmijëve në konflikt me ligjin”, në bashkëpunim me ASHDMF-në QPKMR ka zhvilluar takime me të gjithë rrjetin ndërinstitucional në bashkitë kryesore të vendit për të parë funksionimin e plotë të rrjetit ndërsektorial. Deri më tani janë zhvilluar 4 takime në bashkitë: Korçë, Berat, Shkodër dhe Vlorë.

*Sfidat e hasura për realizimin e masave të qëllimit të Politikës IV.*

* QPKMR ka hasur problematika sa i takon bashkëpunimit me institucionet SHP , NJVV/NJMF, IEVP dhe përfaqësimit të tyre në cdo takim. Veçanërisht evidentohet mos pjesëmarrja e këtyre institucioneve në takime apo lëvizjet e shpeshta të personelit përgjegjës nga vendet e punës. Gjithashtu dhe një pjesë e punonjësve nuk janë të njohur me detyrat e tyre funksionale për sa i përket të miturve në konflikt me ligjin.
* QPKRM evidenton si problematikë faktin që te gjitha trajnimet për fuqizimin e institucionit janë ofruar vetëm nga organizata apo partnerë me të cilët QPKMR ka lidhur marrëveshje dhe jo nga institucione shtetërore si p.sh ASPA apo shkolla e magjistraturës. Ndërkohë QPKMR po vijon me lidhjen e marrëveshjeve të bashkëpunimit me partnerë të mundshëm që veprojnë në fushën e drejtësisë penale për të mitur me qëllim realizimin e trajnimeve të nevojshme mbi zbatimin e programeve.
* QPKMR evidenton si problematikë përdorimin e Sistemit të Integruar në ndihmë të analizimit të problematikave, të cilat lidhen me të drejtat e të miturve në kontakt/konflikt me ligjin. Kjo si rrjedhojë e situatës së popullimit të sistemit dhe problematikave të shfaqura në funksionim duke mos realizuar hedhjen e të dhënave në kohë reale nga institucionet përdoruese. Problematika më e rëndësishme i takon mosfunksionimit të Sistemit të Integruar si pasojë e mos realizimit të shërbimit të mirëmbajtjes, e cila sjell mosfunksionimin e tij në total të herëpashershëm dhe gjithashtu vonesa të shumta në popullimin e sistemit. Gjithashtu, QPKMR ka akses të kufizuar në sistem, duke mos pasur mundësi të gjenerojë të dhëna për të miturit dhe informacione në kuadër të hartimit të raporteve për parandalimin e kriminalitetit të të miturve dhe të rinjve.
* Vështirësi të hasura nga QPKMR kanë sjellë mungesën e statistikave, mos koordinimin si duhet me të dhënat e hedhura në Sistemin e Integruar, gjithashtu dhe problematika të ndryshme operative në mbledhjen e të dhënave nga institucionet përkatëse që trajtojnë raste me të mitur.